વિધાનસભાની ચૂંટણી નજીક છે ત્યારે વડાપ્રધાન નરેન્દ્ર મોદીએ ફરી એકવાર ગુજરાત પ્રવાસે છે. તેમણે બુધવારે સવારે ધંધૂકામાં સભા ગજવી હતી, ત્યાર બાદ બપોરે તેઓ દાહોદ પહોંચ્યા હતા. અહીં તેમણે કોંગ્રેસ અને કોંગ્રેસના વાયદાઓ પર ખૂબ આકરા પ્રહાર કર્યા હતા. આ અંગે વાત કરતા તેમણે કહ્યું હતું કે, 'ગરીબો પહેલા ગેસનો વિચાર જ નહોતા કરી શકતા. ગેસનો ચૂલો લેવા માટે નેતાઓના પગ પકડવા પડતા, કટકી ભરવી પડતી. ગેસના ચૂલા વગર રસોઇ કરવા લાકડા લેવા બહેનોએ મહેનત કરવી પડતી, ચોમાસું હોય તો લાકડા ભીનાં છે. આવા ચૂલા પર રસોઇ કરતાં આવી બહેનો એક જ દિવસમાં 400 સિગારેટનો ધુમાડો બહેનના શરીરમાં જાય. આવા પરિવારમાં બાળકો અને બહેનોની તબિયતનું શું થાય! મારી ગરીબ માતા-બહેનોને ગેસના કનેક્શન આપવાનો મારો સંકલ્પ હતો. આજે 3 કરોડ ઘરોમાં મફતમાં ગેસના ચૂલા પહોંચી ગયા હતા. આ ગરીબોનું ભલું કરતી સરકાર છે.'